**Príloha č.1**

**Zmluva o dielo č .3/2016 (dodávka stavebných prác)**

uzatvorená podľa ust. § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len Obchodný zákonník)

* + 1. **Zmluvné strany**

##### Zhotoviteľ: TESAR-DACH s.r.o

Sídlo: Zastúpený: ČO:

DIČ:

IČ DPH:

Bankové spojenie: č.ú.:

mobil: e-mail:

Zapísaný v Obchodnom registri Okresného súdu

##### Objednávateľ: Gymnázium arm. gen. L. Svobodu

Zastúpený: PaedDr. Ivan Pajtaš, riaditeľ Sídlo organizácie: Komenského 4, 066 01 Humenné

Telefón: +421 577753826

e-mail: [gymhum@gmail.com](mailto:gymhum@gmail.com)

IČO: 00160954

## Východiskové podklady a údaje

Názov stavby: Rekonštrukcia strechy - zmena tepelnoizolačných vlastností.

## Predmet plnenia zmluvy

* 1. Predmetom tejto zmluvy je vykonávanie stavebných prác na stavbe: „Rekonštrukcia strechy - zmena tepelnoizolačných vlastností“ v rozsahu určenom výkazom výmer a realizačným rozpočtom k predmetnej stavbe.
  2. Zhotoviteľ sa zaväzuje vykonať dielo na profesionálnej úrovni s odborne spôsobilými osobami vo vlastnom mene a na vlastnú zodpovednosť, pričom bude rešpektovať technické špecifikácie a právne predpisy.

## Čas plnenia

* 1. Doba trvania prác do : 2 mesiacov od odovzdania staveniska.
  2. Po dohode objednávateľa so zhotoviteľom je možné predĺžiť termín odovzdania diela.
  3. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
  4. Pri odovzdaní staveniska objednávateľ vyčlení pre zhotoviteľa miestnosť pre sklad materiálu a náradia, určí body napojenia elektrickej energie a studenej vody. Zhotoviteľ je povinný zabezpečiť podružné meranie spotrebovanej elektrickej energie. Spotrebované médiá výlučne na účely predmetu diela bude hradiť objednávateľ. Zhotoviteľ zabezpečí v prípade zabratia verejného priestranstva príslušné povolenia a bude hradiť náklady s tým vzniknuté.

## Cena

* 1. V cene je zahrnutý celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.
  2. Cena diela je stanovená na základe výsledku verejného obstarávania pre celú stavbu na základe pevných jednotkových cien víťaznej ponuky a predstavuje:

Cena diela bez DPH : 27 349,80 €

DPH 20% : 5 469,96 €

Cena diela celkom s DPH : 32819,76 €

* 1. V cene sú zahrnuté aj náklady na vypratanie zariadenia staveniska zhotoviteľa.

## Platobné podmienky a fakturácia

* 1. Vykonané práce budú fakturované po ukončení prác a podpise preberacieho protokolu. Cena za dielo bude uhradená na základe faktúry - daňového dokladu, vystaveného zhotoviteľom po čiastočnom prebratí stavebných prác zástupcom objednávateľa. Lehota splatnosti faktúry je 14 dní od doručenia objednávateľovi.
  2. Zhotoviteľ je povinný vykonané práce vyúčtovať overiteľným spôsobom. Faktúra musí byť zostavená prehľadne.
  3. Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí prác a dodávok.
  4. Faktúry budú obsahovať náležitosti uvedené v § 71 ods. 2 zákona číslo 222/2004 Z. z. o DPH v znení neskorších zmien a doplnkov.
  5. Faktúra sa bude považovať za uhradenú dňom pripísania jej úhrady na účet dodávateľa uvedeného v doručenej faktúre z účtu objednávateľa.

## Záručná doba a zodpovednosť za vady

* 1. Zmluvné strany sa dohodli na záručnej dobe v trvaní 60 mesiacov, ktorá začína plynúť odo dňa odovzdania diela objednávateľovi preberacím protokolom.
  2. Zhotoviteľ zodpovedá za to, že predmet zmluvy zodpovedá v dobe prevzatia výsledku určenému v zmluve, že zodpovedá technickým predpisom a normám (§ 47 a nasl. stavebného zákona) a že nemá vady, ktoré by rušili alebo znižovali hodnotu, alebo schopnosť jeho používania v zmluve predpokladaným, alebo obvyklým účelom.
  3. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
  4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
  5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. I. tejto zmluvy.
  6. Zjavné vady sú také vady, ktoré objednávateľ zistil resp. mohol zistiť odbornou prehliadkou pri preberaní diela. Tieto vady musia byť reklamované zapísaním v protokole o odovzdávaní a prevzatí diela s uvedením dohodnutých termínov ich odstránenia, inak právo objednávateľa na ich bezplatné odstránenie zaniká. Zjavné vady zistené pri kontrolných meraniach po realizácii diela zrealizované podľa podmienok predmetnej výzvy budú odstránené do 3 dní s protokolom o odstránení vád a nedorobkov.
  7. Skryté vady sú také vady, ktoré objednávateľ nemohol zistiť pri prevzatí diela a vyskytnú sa v záručnej dobe. Tieto vady je objednávateľ povinný reklamovať u zhotoviteľa písomnou formou.
  8. Zhotoviteľ je povinný na reklamáciu reagovať do 3 dní od uplatnenia oprávnenej reklamácie objednávateľa a dohodnúť spôsob a termín odstránenia vady.
  9. Havarijné stavy, t. j. následky vád, ktorých odstránenie neznesie doklad a za ktoré zodpovedá zhotoviteľ, je zhotoviteľ povinný odstrániť bezodkladne po ich nahlásení a sprístupnení objektu.
  10. V prípade, že zhotoviteľ oznámené (reklamované) vady neodstráni v dohodnutej lehote napriek tomu, že ich uznal, má objednávateľ právo po predchádzajúcom písomnom upozornení dať vady odstrániť tretej osobe na náklady zhotoviteľa, so zmluvnou pokutou 1000,00 € za každú vadu.
  11. Vadou sa rozumie odchýlka v kvalite, rozsahu a parametroch diela stanovených touto zmluvou a obecne záväznými technickými normami a predpismi a požiadavkami stanovenými v žiadosti o NFP podľa predmetnej výzvy.
  12. Nedorobkom sa rozumie nedokončená práca oproti tejto zmluve.

## Podmienky vykonania diela

* 1. Zhotoviteľ vykoná dielo na svoje náklady a na vlastné nebezpečenstvo. Vlastnícke právo k zhotovenému dielu prináleží objednávateľovi v súlade s bodom 9.5 zmluvy. Nebezpečie škody na diele nesie na základe tejto zmluvy zhotoviteľ v rozsahu svojho premetu plnenia.
  2. Práce na diele je zhotoviteľ povinný vykonať v dohodnutej lehote.
  3. Zhotoviteľ nie je oprávnený stavbu ako celok odovzdať na zhotovenie inému subjektu.
  4. Objednávateľ odovzdá zhotoviteľovi stavenisko pre vykonávanie stavebných prác tak, aby zhotoviteľ mohol na ňom začať práce v súlade s podmienkami zmluvy. Náklady na zhotovenie a odstránenie staveniska sú súčasťou ceny o dielo.
  5. Objednávateľ k termínu odovzdania staveniska určí skládky odpadov a sute z realizácie stavebnej časti, prípadne iné priestory podľa požiadavky zhotoviteľa.
  6. Zhotoviteľ zabezpečí na svoje náklady dopravu všetkých materiálov, stavebných hmôt a dielcov, výrobkov a zariadení a ich presun na stavenisko.
  7. Na stavenisko môžu vstupovať iba poverení pracovníci objednávateľa, technický dozor objednávateľa a prípadne stavebný dozor.
  8. Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č. 510/2001

Z. z. o minimálnych bezpečnostných a zdravotných požiadavkách na stavenisko v znení nariadenia vlády č. 282/2004 Z. z. a v znení neskorších zmien a doplnkov.

* 1. Zhotoviteľ v plnom rozsahu zodpovedá za bezpečnosť technických zariadení pri realizácii stavebných prác v súlade s ustanoveniami vyhlášky SÚBP a SBÚ č. 374/1990 Zb. v znení neskorších predpisov.
  2. Zhotoviteľ zodpovedá za čistotu a poriadok na stavenisku a na vlastné náklady odstráni odpady, ktoré sú výsledkom jeho činnosti.
  3. Zhotoviteľ sa zaväzuje v prípadoch dohodnutých v zmluve vyzvať osobu oprávnenú jednať vo veciach technických na preverenie prác, ktoré v ďalšom pracovnom postupe budú zakryté alebo sa stanú neprístupnými. Výzva sa môže uskutočniť zápisom v stavebnom denníku, pokiaľ taký zápis zástupca objednávateľa podpíše.
  4. Zhotoviteľ sa zaväzuje vyzvať minimálne 3 pracovné dni vopred objednávateľa k účasti na skúškach predpísaných osobitnými predpismi, záväznými normami a projektovou dokumentáciou.
  5. Zhotoviteľ je povinný viesť stavebný denník v súlade s § 46d stavebného zákona č. 50/1976 Zb. v zmysle ďalších zmien a doplnkov a § 28 vyhlášky č. 453/2000 v znení neskorších zmien a doplnkov, ktorou sa vykonávajú niektoré ustanovenia stavebného zákona.
  6. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela a toto vykonával riadnym spôsobom. Ak tak zhotoviteľ neurobí ani v primeranej lehote mu na to poskytnutej a postup zhotoviteľa by viedol nepochybne k podstatnému porušeniu zmluvy, je objednávateľ oprávnený od zmluvy odstúpiť.
  7. Zhotoviteľ zabezpečí účasť svojich pracovníkov na preverovaní svojich prác a dodávok, ktoré vykonáva stavebný dozor objednávateľa alebo iný zodpovedný zástupca objednávateľa a bez meškania vykoná opatrenia na odstránenie zistených nedostatkov a odchýlok od tejto zmluvy.

## Odovzdanie a prevzatie diela

* 1. Zhotoviteľ odovzdá dokončené dielo v súlade s touto zmluvou preberacím protokolom s podpismi obidvoch zmluvných strán a stav.dozora.
  2. Dielo bude zhotoviteľom odovzdané a objednávateľom prevzaté aj v prípade, že v zápise o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulej

a bezpečnej prevádzke (užívaniu). Tieto zjavné vady a nedorobky musia byť uvedené v zápise o odovzdaní a prevzatí diela so stanovením termínu ich odstránenia.

* 1. Prevzatím predmetu zmluvy prechádza vlastnícke právo a nebezpečenstvo škody na objednávateľa.

## Zmluvné pokuty

* 1. Ak zhotoviteľ odovzdá dielo uvedené v čl. III po termíne uvedenom v bode 4.1, zaplatí zmluvnú pokutu vo výške 0,05% z ceny diela podľa tejto zmluvy za každý kalendárny deň omeškania.
  2. Zhotoviteľ zaplatí zmluvnú pokutu vo výške 0,05% z ceny diela za každý deň, ak sa omešká s odstránením zjavných vád a nedorobkov uvedených v preberacom protokole o odovzdaní a prevzatí diela.
  3. Ak zhotoviteľ neodstráni skryté vady v dohodnutom termíne, zaplatí zmluvnú pokutu vo výške 0,05% z ceny diela za každý deň omeškania.
  4. Pokuta za neuhradenie faktúr zhotoviteľovi je vo výške 0,05% z hodnoty neuhradených faktúr za každý deň omeškania

## Zodpovednosť za škodu

* 1. Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody, alebo na jej zmiernenie.
  2. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
  3. Zmluvná strana, ktorá spôsobila škodu druhej zmluvnej strane spôsobom uvedeným v odseku 11.2, zbaví sa zodpovednosti, ak preukáže, že škoda bola spôsobená okolnosťou vylučujúcou zodpovednosť.
  4. Ak vznikne škoda neoprávneným vstupom zhotoviteľa na pozemky tretích osôb alebo ich poškodením v dôsledku odobratia, alebo skladovania zeminy alebo iných predmetov, príp. svojvoľným uzavretím ciest, alebo poručením inžinierskych sietí, zodpovedá za túto škodu zhotoviteľ.
  5. Zhotoviteľ zodpovedá za škodu na diele spôsobenú vlastným zavinením počas svojich pracovných postupov, pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.
  6. Zhotoviteľ čestne prehlasuje, že má uzavreté poistenie na škodu spôsobenú tretej osobe pri vykonávaní tohoto predmetu diela.

## stúpenie od zmluvy

* 1. Zmluvné strany sa dohodli, že ak jedna zmluvná strana podstatne poruší zmluvné povinnosti dohodnuté v tejto zmluve, druhá zmluvná strana má právo odstúpiť od tejto zmluvy.
  2. Za podstatné porušenie tejto zmluvy považujú:

- Ak zhotoviteľ postupuje v rozpore s ustanoveniami tejto zmluvy.

* 1. Práce realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.

## Záverečné ustanovenia

* 1. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
  2. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
  3. Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto zmluvy jedna zo strán požiada o rozhodnutie súd.
  4. Ak sa zmluvné strany dohodnú o obmedzení alebo rozšírení predmetu plnenia zmluvy, zmluvné strany si dohodnú aj príslušnú úpravu ceny dodatkom k zmluve.
  5. Okrem prác môže zhotoviteľ realizovať práce naviac, ktoré je potrebné vykonať na základe zistení počas realizácie diela a to v rozsahu, ktorý zabezpečí plnú funkčnosť a bezpečnosť súvisiacu s výťahovým zariadením, po písomnej dohode oboch zmluvných strán.
  6. Táto zmluva je vypracovaná v dvoch vyhotoveniach, každá zo zmluvných strán si ponechá jeden výtlačok
  7. Zmluvné strany prehlasujú, že sa s obsahom zmluvy oboznámili, súhlasia s ním, zmluvu uzatvorili slobodne a vážne, určito a zrozumiteľne, nie v tiesni ani za jednostranne nevýhodných podmienok, na znak čoho ju vlastnoručne podpisujú.

V Humennom 04.07.2016 V Humennom 04.07.2016

Za objednávateľa: Za zhotoviteľa:

....................................... .....................................